recursal/SuperWikiNEXT-32B huggingface dataset:
**הנס וולתר קונרד פיידט** (בגרמנית: **Hans Walter Conrad Veidt**, בגרמנית פַייט; 22 בינואר 1893 – 3 באפריל 1943) היה שחקן גרמני אשר לאחר קריירה משגשגת בקולנוע הגרמני עבר להוליווד ושיחק במספר סרטים מצליחים, לרבות "קזבלנקה".

ביוגרפיה
--------

פיידט נולד בפוטסדם, גרמניה. במהלך קריירת המשחק שלו שיחק בלמעלה ממאה סרטים, חלקם סרטים קלאסיים. בין היתר בסרטי הקולנוע האקספרסיוניסטי הגרמני כגון "הקבינט של ד"ר קליגרי" (1919), סרט שהיווה פריצת דרך צורנית וסגנונית. ב-1919 שיחק בתפקיד הראשי בסרט "שונה מהאחרים", והיה בכך כנראה לראשון ששיחק דמות של הומוסקסואל בקולנוע. תפקידו כנבל בסרט "האיש שצוחק" (1928) היווה השראה לדמות הג'וקר בסדרת הקומיקס "באטמן" ובסרטים שנעשו על פיה. כן שיחק בסרט הגרמני המדבר הראשון "הארץ ללא נשים" ("*Das Land ohne Frauen*") אשר הוקרן לראשונה בשנת 1929.

פיידט היה נשוי שלוש פעמים, ואחת מנשותיו הייתה יהודייה. על אף שלא היה יהודי במוצאו, החשיב עצמו כיהודי, ובכל טופס בו נדרש למלא את דתו רשם "יהודי". בדעותיו התנגד לנאציזם, ומשעלה אדולף היטלר לשלטון בגרמניה בשנת 1933, התקבלה בגסטפו החלטה לרצוח אותו. ויידט חש כי חייו בסכנה ונמלט לבריטניה, שם המשיך בעשייתו הקולנועית. בין הסרטים הראשונים בהם הופיע היו "היהודי הנודד" (1933) ו"היהודי זיס" (1934) (על פי ספרו של ליון פויכטוונגר) סרטים פרו-יהודיים, אשר הביעו התנגדות לנאציזם. "היהודי זיס" בגרסתו הפרו-יהודית של ויידט תפס את תשומת לבו של יוזף גבלס, שר התעמולה הנאצי, אשר יזם הפקת גרסה נאצית שהיא אחד מסרטי התעמולה האנטישמיים החריפים שנוצרו אי פעם.

באנגליה חבר ויידט לבמאי מייקל פאואל. שיתוף פעולה זה יצר מספר סרטים מצליחים כ"מרגל בשחור" (1939), "הברחה" (1940) והסרט הקלאסי "הגנב מבגדד" (1940) שם שיחק את ג'עפר, הווזיר האכזר. לאחר פרוץ מלחמת העולם השנייה, תרם את מרבית רכושו לטובת מאמץ המלחמה הבריטי.

לאחר שנת 1940 עבר להוליווד שם שיחק את תפקידו הזכור ביותר, המיור הנאצי היינריך שטראסר, המתאנה לגיבוריו החיוביים של הסרט, המפרי בוגארט ואינגריד ברגמן, בסרט "קזבלנקה" (1942). פיידט היה השחקן בעל המשכורת הגבוהה ביותר בצוות השחקנים ב"קזבלנקה". תפקידו זה הוא כנראה התפקיד הזכור ביותר בקריירה הקולנועית של פיידט, ולמעט סרט בשם "מעל לכל חשד" שצולם בשנת 1943 (ואשר אף בו שיחק את הנאצי האכזר) הייתה זו שירת הברבור הקולנועית שלו.

בשנת 1943 מת ויידט מהתקף לב בעת משחק גולף בלוס אנג'לס.

ראו גם
------

* ההתנגדות הגרמנית לנאציזם
* הצלת יהודים במהלך השואה

קישורים חיצוניים
----------------

ויקישיתוף מדיה וקבצים בנושא **קונרד ויידט** בוויקישיתוף

* קונרד ויידט, במסד הנתונים הקולנועיים IMDb (באנגלית)
* קונרד ויידט, באתר "אידיבי", מאגר הידע העברי לקולנוע ישראלי ועולמי
* קונרד ויידט, באתר AllMovie (באנגלית)
* קונרד ויידט, במסד הנתונים הקולנועיים KinoPoisk (ברוסית)
* קונרד ויידט, באתר MusicBrainz (באנגלית)
* קונרד ויידט, באתר Discogs (באנגלית)
* קונרד ויידט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437834105171
* BNE: XX1095127
* BnF: cb13985020m (data)
* CiNii: DA13814387
* GND: 119228866
* ISNI: 0000 0001 0877 018X
* LCCN: n86011089
* LNB: 000309674
* MusicBrainz: 1cf9f562-f840-4f8e-9dc9-7d8257eeb485
* NKC: xx0168505
* NLP: a0000001917494
* NTA: 123537479
* SNAC: w6rs5s4s
* SUDOC: 061125423
* VIAF: 19875176
* WorldCat: lccn-n86011089

 |
**קים דארבי** (**Kim Darby**) היא שחקנית קולנוע וטלוויזיה אמריקאית ידועה בעיקר בשל תפקידה במערבון "אומץ אמיתי" לצדו של ג'ון ויין.

ביוגרפיה
--------

היא נולדה בלוס אנג'לס בשם דבורה זרבי לזוג רקדנים מקצועיים אינגה וג'ון זרבי. היא החלה להופיע בגיל 15 בשם "דרבי זרבי". הופעתה הראשונה בקולנוע הייתה במחזמר ביי ביי בירדי כנערה בגיל העשרה (ללא קרדיט).

הפריצה הגדולה שלה הייתה בשנת 1969 בהופעה בתפקיד ראשי בסרט אומץ אמיתי לצדו של ג'ון ויין. היא הייתה אז בת 21 ושיחקה נערה בת 14. על תפקידה זה הייתה מועמדת לפרס באפט"א לשחקנית חדשה ומבטיחה בתפקיד ראשי.

ב-1969 הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי על תפקידה בסרט "Generation".

היא הופיעה גם בסדרות טלוויזיה כמו: איירונסייד, בוננזה, איש עשיר איש עני, ספינת האהבה, "רצח במשיכת קולמוס", מסע בין כוכבים: הסדרה המקורית ועוד.

חיים אישים
----------

דארבי הייתה נשואה פעמיים. ב-1968 נישאה לשחקן ג'ון סטייסי (אנ') ונולדה להם בת אחת, הת'ר. הם התגרשו ב-1969 והיא נישאה ב-1970 לג'יימס וסטמורלנד ממנו התגרשה כעבור חודשיים.

פילמוגרפיה חלקית
----------------

* ביי ביי בירדי (1963)
* אומץ אמיתי (1969)
* Generation (1969)
* The Strawberry Statement (1970)
* Norwood (1970)
* Don't Be Afraid of the Dark (1973)
* The One and Only (1978)
* Better Off Dead (1985)
* Halloween: The Curse of Michael Myers (1995)

קישורים חיצוניים
----------------

ויקישיתוף מדיה וקבצים בנושא **קים דארבי** בוויקישיתוף

* קים דארבי, במסד הנתונים הקולנועיים IMDb (באנגלית)
* קים דארבי, באתר "אידיבי", מאגר הידע העברי לקולנוע ישראלי ועולמי
* קים דארבי, באתר AllMovie (באנגלית)
* קים דארבי, במסד הנתונים הקולנועיים KinoPoisk (ברוסית)
* האתר של קים דארבי

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 7030948
* BNE: XX1516512
* BnF: cb13940365c (data)
* GND: 14088453X
* ISNI: 0000 0001 0899 3893
* LCCN: n85201934
* NKC: xx0150264
* NLK: KAC2020P2458
* NTA: 073205516
* SNAC: w69m7sm2
* SUDOC: 07075537X
* VIAF: 49412472
* WorldCat: lccn-n85201934

 |
**רוי בלאנט** (באנגלית: **Roy Blunt**, נולד ב-10 בינואר 1950) הוא פוליטיקאי אמריקאי מן המפלגה הרפובליקנית אשר כיהן כחבר הסנאט של ארצות הברית בשנים 2023-2011 מטעם מדינת מיזורי. בעבר ייצג את מיזורי גם בבית הנבחרים של ארצות הברית והיה מזכיר המדינה שלה.

ביוגרפיה
--------

בלאנט נולד ב-10 בינואר 1950 בדרום מיזורי. הוא סיים את לימודי התואר הראשון בהיסטוריה באוניברסיטת מיזורי בשנת 1970. לאור לימודיו, הוא לא שירת במלחמת וייטנאם. בשנת 1973 החל בלאנט להיות מעורב בפוליטיקה המחוזית של מחוז גרין במיזורי. בשנת 1980 ניסה להתמודד למקום בבית הנבחרים של מיזורי, אך הפסיד למועמד הדמוקרטי. בלאנט שימש כמזכיר המדינה ה-33 של מיזורי בשנים 1985–1993. הוא נבחר לתפקיד בשנת 1984 והיה הרפובליקני הראשון המחזיק בתפקיד מזה כ-50 שנה. נבחר שנית לתפקיד המזכיר בשנת 1988. בשנת 1992 בלאנט התמודד בפריימריז הרפובליקניים לתפקיד המושל, אך נכשל. הוא גם כיהן בבית הנבחרים בשנים 1997–2011. בתקופה זו בלאנט הצביע בעד איסור פדרלי על נישואים חד-מיניים ובעד הגבלות על הפלות, נגד אימוץ בידי להט"בים, נגד חוק האוסר על אפליה על רקע מגדרי ונטייה מינית ובעד ביצוע תפילות בבתי הספר.

בשנת 2011 החל לכהן בסנאט. בתקופה זו היה ידוע בשל התנגדותו להעלאת שכר המינימום הפדרלי ולהגבלות על הזכות לשאת נשק. בנוסף על כך, הוא הכחיש במידה מסוימת את תפקידו של האדם בשינוי האקלים, אם כי בלאנט הכיר ששינוי זה קיים. הוא גם תמך בגישתו של נשיא ארצות הברית דונלד טראמפ בנוגע להגבלת הגירת מוסלמים לארצות הברית. בשנת 2016 נבחר שנית לתפקיד.

ב-8 במרץ 2021 הכריז בלאנט כי לא יתמודד לתקופת כהונה נוספת בסנאט לקראת בחירות 2022.

בלאנט משתייך לזרם הבפטיזם. הוא מתגורר כיום (2021) בוושינגטון די. סי..

קישורים חיצוניים
----------------

ויקישיתוף מדיה וקבצים בנושא **רוי בלאנט** בוויקישיתוף
* 

* אתר האינטרנט הרשמי של רוי בלאנט (באנגלית)
* 

* רוי בלאנט, ברשת החברתית פייסבוק

* רוי בלאנט, ברשת החברתית אקס (טוויטר)

* רוי בלאנט, ברשת החברתית אינסטגרם

* רוי בלאנט, סרטונים בערוץ היוטיוב
* רוי בלאנט באתר המדריך הביוגרפי של הקונגרס של ארצות הברית (באנגלית)
* רוי בלאנט, באתר אנציקלופדיה בריטניקה (באנגלית)

הערות שוליים
------------

1. ↑  סאמר בלנטיין וג'ים סאלטר, GOP Sen. Roy Blunt of Missouri won’t seek reelection in 2022, באתר AP‏, 8 במרץ 2021 (באנגלית)
2. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1201528313
* ISNI: 0000 0000 3712 6695
* LCCN: n88002867
* SNAC: w6rc1cr7
* US Congress: B000575
* VIAF: 1547429
* WorldCat: lccn-n88002867

 |
**מייקל הופמן** (באנגלית: **Michael Hoffman**; ‏‏נולד ב־30 בנובמבר 1956) הוא במאי קולנוע אמריקאי.

חיים מוקדמים וחינוך
-------------------

הופמן נולד בהוואי, בנם של דורותי (הארפר) וגלן ר. הופמן אשר ממוצא גרמני, הוא גדל באיידהו. למד באוניברסיטת המדינה של בויסי, שם הוא נבחר לנשיא הסטודנטים באוניברסיטה. הוא היה ממייסדי פסטיבל שייקספיר איידהו (יחד עם דאג קוסאי וויקטוריה הולוואי). זכה במלגת רודז בשנת 1979, והיה לבוגר הראשון שהשיג את הכבוד הזה. בעוד שלמד את ספרות הרנסאנס באוניברסיטת אוקספורד, הוא הרחיב את התעניינותו גם לדרמה בכך שהקיים את קרן הקולנוע באוניברסיטת אוקספורד. זאת הוא עשה על ידי יצירת סרטי סטודנטים, בכיכובו של יו גרנט הצעיר.

קריירה
------

אחד הסרטים המפורסמים של מייקל הופמן, Restless Natives, הוא סרט עם מבט הומוריסטי על ילדים סקוטים צעירים המעכבים אוטובוסים של תיירים. בשנת 1988 ביים את הסרט "*Some Girls"* בכיכובם של פטריק דמפסי וג'ניפר קונלי הצעירים. ביים בנוסף את "שיקום" עם רוברט דאוני ג'וניור, "יום בהיר אחד" עם מישל פייפר וג'ורג 'קלוני, "בועות של אהבה" עם סאלי פילד וקווין קליין, "ליל קיץ החלום של הלילה", שעבורו הוא גם כתב את התסריט המבוסס על העבודה של שייקספיר, ו"מועדון הקיסר" (בכיכובו של קווין קליין). מייקל, עשה שלושה סרטים עם קליין (עד כה), כולל "חלום של ליל קיץ".

הסרט "המובטחת" שלו (1987) היה מועמד לפרס הגדול של חבר השופטים בפסטיבל סאנדנס. הסרט שיקום (1995) הוצג בפסטיבל ברלין הבינלאומי ה-46.

בנוסף, הוא כתב וביים את הסרט התחנה האחרונה (2009), המבוסס על השנים האחרונות של חייו של לב טולסטוי. אשר כיכבו בו כריסטופר פלאמר, הלן מירן, ג'יימס מקאבוי, ופול ג'יאמאטי.

הופמן גם ביים את הסרט גמביט (2012) ו-The Best of Me ‏(2014)

בשנת 2018 החל לעבוד על סרטו החדש "Gore", ביוגרפיה אודות הסופר גור וידאל, אותו יגלם קווין ספייסי; הסרט נמצא כרגע בשלבי פוסט-פרודקשן.

קישורים חיצוניים
----------------

* מייקל הופמן, במסד הנתונים הקולנועיים IMDb (באנגלית)
* מייקל הופמן, באתר AllMovie (באנגלית)
* מייקל הופמן, באתר Box Office Mojo (באנגלית)
* מייקל הופמן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432805005171
* BNE: XX1303112
* BnF: cb141065132 (data)
* CANTIC: a11624401
* GND: 122337735
* ISNI: 0000 0001 1475 6747
* LCCN: no2007139802
* NKC: xx0039908
* NLK: KAC201232339
* NLP: a0000001650461
* NTA: 073317799
* SNAC: w6r79b3z
* SUDOC: 102136378
* VIAF: 79175614
* WorldCat: lccn-no2007139802

 |
**הנרי קוסטר** (באנגלית: **Henry Koster**;‏ 1 במאי 1905 – 21 בספטמבר 1988) היה במאי קולנוע ותסריטאי יהודי-אמריקאי.

ביוגרפיה
--------

נולד בברלין בשם **הרמן קוסטרליץ** למשפחה יהודית. הוא התוודע לראשונה לקולנוע בשנת 1910 כאשר דודו פתח בית קולנוע בברלין ואימו הייתה מלווה בפסנתר את הסרטים האילמים.

בתחילה היה תסריטאי ועוזר במאי ובשנת 1932 ביים את סרטו הראשון- "Thea Roland". לאחר זאת ביים את "Das häßliche Mädchen" אבל הנאצים מחקו את שמו מרשימת הקרדיטים של הסרט. הוא ברח לבודפשט עם חברו המפיק ג'ו פסטרנק שהיה נציג יוניברסל באירופה, שם ביים שלושה סרטים ובשנת 1934 נישא ל-Kató Király.

ב-1936 חתם על חוזה עם אולפני יוניברסל ועבר לארצות הברית ביחד עם פסטרנק. הם גילו את הנערה דיאנה דרבין (אנ')שכיכבה בסרטים אותם הפיק פסטרנק וביים קוסטר: "שלוש נערות חכמות" (1936), "מאה גברים ונערה" (1937), "שלוש נערות חכמות מתבגרות" (1939), "מצעד האביב" (1940) ו"זה התחיל עם איב" (1940). הסרטים האלה היו קומדיות רומנטיות קלילות שהצילו את אולפני יוניברסל מפשיטת רגל.

קוסטר גילה את אבוט וקוסטלו במועדון לילה בניו יורק, הבחין בכישרונם ושכנע את אולפני יוניברסל להפיק את סרטם הראשון "לילה אחד באזור הטרופי". בין השחקנים בסרט זה הייתה פגי מורן (אנ'). הם נישאו ב-1942 והיו להם שני ילדים. קוסטר הכניס לכל סרט שלו, פסל פרוטומה שלה.

כשארצות הברית נכנסה למלחמה נגד גרמניה במלחמת העולם השנייה נחשב קוסטר כנתין אויב ונאסר עליו לצאת מביתו בלילות.

ב-1947 היה מועמד לפרס אוסקר לבמאי הטוב ביותר על "אשת הבישוף". לאחר זאת ביים את "הרווי (1950) בכיכובו של ג'יימס סטיוארט", "דודנית רחל" (1952) "הגלימה" (1953) עם ריצ'רד ברטון" שהיה הסרט הראשון שצולם בסינמסקופ ועוד.

ב-1961 ביים את המחזמר שירת תוף הפרח של רוג'רס והמרשטיין.

סרטו האחרון היה "הנזירה המזמרת" (1966) עם דבי ריינולדס. לאחר מכן פרש מהקולנוע והתרכז בתחביבו - ציור.

ב-1960 נקבע לכבודו כוכב בשדרת הכוכבים בהוליווד.

פילמוגרפיה חלקית
----------------

* שלוש נערות חכמות (1936)
* ג'יין אייר (1943)
* אשת הבישוף (1947)
* המפקח הכללי (1949)
* בוא לאורווה (1949)
* הארווי (1950)
* ללא דרך בשחקים (1951)
* דודנית רחל (1952)
* כוכבים ופסים לעד (1952)
* הגלימה (1953)
* דזירה (1954)
* המלכה הבתולה (1955)
* השישה ביוני (1956)
* אישי גודפרי (1957)
* סיפורה של רות (1960)
* שירת תוף הפרח (1961)
* קח אותה, היא שלי (1963)
* הנזירה המזמרת (1966)

קישורים חיצוניים
----------------

ויקישיתוף מדיה וקבצים בנושא **הנרי קוסטר** בוויקישיתוף

* הנרי קוסטר, במסד הנתונים הקולנועיים IMDb (באנגלית)
* הנרי קוסטר, באתר "אידיבי", מאגר הידע העברי לקולנוע ישראלי ועולמי
* הנרי קוסטר, באתר AllMovie (באנגלית)
* הנרי קוסטר, במסד הנתונים הקולנועיים KinoPoisk (ברוסית)
* הנרי קוסטר, באתר "Find a Grave" (באנגלית)
* הנרי קוסטר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317292405171
* BIBSYS: 14012956
* BNE: XX1064460
* BnF: cb139400766 (data)
* CiNii: DA09299480
* GND: 118987674
* ICCU: RAVV092834
* ISNI: 0000 0001 1026 207X
* LCCN: n85281415
* NKC: xx0163052
* NLA: 36010941
* NLK: KAC201104736
* NLP: a0000002424338
* NTA: 071947051
* RERO: 02-A005565381
* SELIBR: 251686
* SNAC: w64m95wd
* SUDOC: 181381214
* ULAN: 500336331
* VIAF: 46950751
* WorldCat: lccn-n85281415

 |
**ואלרי לנדסברג** (באנגלית: **Valerie Landsburg**; נולדה ב-12 באוגוסט 1958) היא שחקנית, תסריטאית, במאית וזמרת-יוצרת יהודייה-אמריקאית. מוכרת בעיקר בשל גילום דמותה של דוריס שוורץ בסדרת הטלוויזיה תהילה ששודרה בשנות ה-80 של המאה ה-20.

קריירה
------

לנדסברג נולדה בניו יורק למשפחה יהודית אמריקאית וגדלה בקליפורניה. ב-1978 השתתפה לראשונה בסרט קולנוע, Thank God It's Friday ("תודה לאל שזהו יום שישי"). בשנת 1982 לוהקה לתפקיד דוריס שוורץ בסדרת הטלוויזיה "תהילה", לאחר שבמבחן הבמה הועדפה על פני מדונה. לנדסברג גם כתבה וביימה את אחד מפרקי הסדרה. לאחר שעזבה את הסדרה, ב-1987, השתתפה בשתי סדרות קומיות, "?You Again" ו-"All Is Forgiven", שירדה מהמרקעים לאחר מספר פרקים. בהמשך, השתתפה רק בסרטי טלוויזיה, וכן גילמה תפקידי אורח שונים בסדרות טלוויזיה שונות, בהן בוורלי הילס 90210, תמשיך לחלום, ניפ/טאק והיחידה. בשנות ה-90 של המאה ה-20 ובעשור הראשון של המאה ה-21 ביימה פרקים בכמה סדרות טלוויזיה, ובהן "Women: Stories of Passion" ו-"The Best Sex Ever ".

בשנת 2001 הקליטה לנדסברג אלבום, Grownup, ובו שירים שכתבה.

חייה האישיים
------------

לנדסברג היא בתו של המפיק אלן לנדסברג. ב-1984 נישאה למוזיקאי ג'יימס מקוויי. לזוג שני ילדים.

קישורים חיצוניים
----------------

* ואלרי לנדסברג, במסד הנתונים הקולנועיים IMDb (באנגלית)
* ואלרי לנדסברג, באתר AllMovie (באנגלית)
* ואלרי לנדסברג, במסד הנתונים הקולנועיים KinoPoisk (ברוסית)
* ואלרי לנדסברג, באתר MusicBrainz (באנגלית)
* האתר הרשמי של ואלרי לנדסברג(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1790300
* BnF: cb141962509 (data)
* GND: 141492732
* ISNI: 0000 0001 1470 0807
* LCCN: nr2005030380
* MusicBrainz: d24bf145-ff8a-44a4-a96e-6c24ce0bbb6b
* NTA: 134630270
* VIAF: 29743212
* WorldCat: lccn-nr2005030380

 |
**ונדי ריצ'רד** (באנגלית: **Wendy Richard**;‏ 20 ביולי 1943 - 26 בפברואר 2009) הייתה שחקנית אנגלייה הידועה בעיקר בשל תפקידה כמיס בראהמס בסדרה הקומית "מישהו מטפל בך?".

קריירה
------

ונדי ריצ'רד נולדה בשם ונדי אמרטון במידלסברו שבצפון-מזרח אנגליה. היא למדה בפנימייה הפרטית Royal Masonic School שבפאתי לונדון, ומאוחר יותר למדה משחק באקדמיית איטליה קונטי שבלונדון.

ריצ'רד קיבלה תפקיד טלוויזיוני ראשון ב-1961, וב-1962 ליוותה את מייק סארני בשירו "Come Outside", שהגיע למקום הראשון בטבלת המכירות של הסינגלים בבריטניה. פרסומה הגיע שנים ספורות מאוחר יותר, לאחר שהחלה לגלם את ג'ויס הארקר בסדרת הטלוויזיה "The Newcomers" בהפקת ה-BBC. במקביל, השתתפה בסדרות טלוויזיה ובסרטים, בעיקר בתפקידים משניים או בתפקידי אורח.

החל מ-1972 השתתפה בסדרה הקומית "מישהו מטפל בך?". ריצ'רד גילמה את דמותה של מיס בראהמס, צעירה בעלת מבטא קוקני כבד, ששימשה כעוזרתה של גב' סלוקומב במחלקת בגדי נשים. במקביל לירידתה של הסדרה מהמרקעים בראשית 1985, החלה לשחק בהפקה נוספת של ה-BBC, אופרת הסבון "איסטאנדרס". ריצ'רד גילמה את אחת הדמויות הבולטות בסדרה זו, פולין פאולר, במשך למעלה מעשרים שנה, עד למותה הטלוויזיוני של הדמות בשנת 2006. בתקופה הממושכת שבה השתתפה בשתי סדרות אלה, כמעט שלא השתתפה בסדרות טלוויזיה ובסרטים אחרים.

בשנת 2000 קיבלה ריצ'רד מהמלכה אליזבת השנייה תואר אבירות (MBE) בשל פועלה רב השנים בתחום הדרמה. בשנת 2007 הוענק לה פרס אופרות הסבון הבריטי על מפעל חיים.

חייה האישיים
------------

ריצ'רד הייתה נשואה שלוש פעמים לתקופות קצרות: לליאונרד בלאץ' (1974-1972), ויל ת'ורפ (1984-1980) ופול גלורני (1994-1990). כל הנישואים הסתיימו בגירושים.

במהלך שנות התשעים התמודדה עם מחלת סרטן השד. ב-2005 התבשרה שהבריאה מהמחלה לגמרי, אך המחלה שבה ותקפה אותה ב-2008. ב-2009 נפטרה.

קישורים חיצוניים
----------------

ויקישיתוף מדיה וקבצים בנושא **ונדי ריצ'רד** בוויקישיתוף

* ונדי ריצ'רד, במסד הנתונים הקולנועיים IMDb (באנגלית)
* ונדי ריצ'רד, באתר AllMovie (באנגלית)
* ונדי ריצ'רד, במסד הנתונים הקולנועיים KinoPoisk (ברוסית)
* ונדי ריצ'רד, באתר MusicBrainz (באנגלית)
* ונדי ריצ'רד, באתר Discogs (באנגלית)
* מתה השחקנית הבריטית וונדי ריצ'רד, באתר ynet, 26 בפברואר 2009
* nrg מעריב, פרידה ממיס ברהמס: השחקנית וונדי ריצ'רד הלכה לעולמה, באתר nrg‏, 26 בפברואר 2009
* ירון פריד, וונדי ריצ'ארד: הלכה לעולמה האמא של בריטניה, באתר הארץ, 26 בפברואר 2009
* ונדי ריצ'רד, באתר "Find a Grave" (באנגלית)

הערות שוליים
------------

1. ↑  Kris Green, The British Soap Awards 2007: The Winners, Digital Spy, ‏2007-05-26 (באנגלית בריטית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4601 3772
* LCCN: no97050978
* MusicBrainz: ff650103-42d3-45e7-a697-df56147796b8
* NTA: 317193708
* VIAF: 29139521
* WorldCat: lccn-no97050978

 |
**וסילי מקארוביץ' שוקשין** (ברוסית: **Васи́лий Мака́рович Шукши́н**; ‏25 ביולי 1929, מחוז אלטאי – 2 באוקטובר 1974, מחוז וולגוגרד) היה שחקן קולנוע, סופר ובמאי סובייטי. הוא זכה בפרס ברית המועצות בשנת 1971 ובפרס לנין בשנת 1976 (לאחר פטירתו).

ביוגרפיה
--------

וסילי שוקשין נולד בכפר במחוז אלטאי למשפחת איכר. בשנת 1933 אביו נעצר והוצא להורג. בשנת 1943 שוקשין סיים שבע שנות לימוד והחל ללמוד בבית הספר לטכנאים בעיר הקרובה. לאחר שנתיים של לימודים הוא חזר לקולחוז בו גדל. בשנת 1947 הוא עזב את הכפר ועבד בעבודות מזדמנות שונות.

בשנת 1949 שוקשין גויס לצבא האדום ושירת בצי. בשנת 1953 הוא שוחרר בטרם סיים את תקופת שרות החובה עקב מחלתו. שוקשין חזר לכפר בו נולד, השלים לימודי בית ספר תיכון ואף עבד כמורה.

בשנת 1954 שוקשין נסע למוסקבה והתקבל ללימודים ב-VGIK. הוא למד אצל מיכאיל רום. לפי המלצת רום שוקשין התחיל לשלוח לירחונים ספרותיים סיפורים קצרים אותם כתב. בשנת 1958 התפרסם הסיפור הראשון של שוקשין.

לאחר סיום הלימודים שוקשין השתתף במספר סרטים, אך ללא הצלחה מיוחדת. בשנת 1964 הוא כתב תסריט לסרט על בסיס סיפוריו וביים אותו. הסרט שזכה להצלחה גדולה.

במהלך שנות ה-60 שוקשין כתב תסריטים למספר סרטים אך הנהלת האולפנים לא הסכימה להתחיל בהסרטת הסרטים ככל הנראה משיקולי צנזורה. במקביל הוא המשיך לכתוב סיפורים קצרים שזכו להצלחה גדולה. רוב סיפוריו מוקדשים לחיי הכפר הסובייטי.

בשנת 1974 שוקשין ביים סרט חדש על חיי פושע פלילי משוחרר. הסרט זכה בפרס ראשון בפסטיבל הסרטים הסובייטי. כמו כן הוא קיבל הזמנה להשתתף בסרט חדש של סרגיי בונדרצ'וק. במהלך הצילומים הוא נפטר באופן פתאומי. על מכלול יצירות בספרות וקולנוע בשנת 1976 הוענק לו פרס לנין.

שוקשין נטמן במוסקבה בבית העלמין נובודוויצ'יה.

שוקשין היה נשוי שלוש פעמים. עם אשתו הראשונה שגדלה איתו באותו כפר הוא התחתן בשנת 1953. בשנת 1957 בהיותו במוסקבה הוא כתב לה שהוא רוצה להתגרש. בשנים 1964 נישא בשנית לשחקנית הקולנוע לידיה פדוסייבה, ב-1965 נולדה לבני הזוג בת וב-1967 הם התגרשו. בשנת 1968 התחתן שוקשין בפעם השלישית. מנישואין אלו נולדו לו עוד שתי בנות.

הנצחה
-----

לזכר הסופר נקראו מספר רחובות ברוסיה והוצבו פסלים. תיאטרון בעיר ברנאול נקרא על שמו.

בטלוויזיה הוקרנו מספר תוכניות טלוויזיה, סדרות וסרטים תיעודיים על חיין. בשנת 2015 פורסמה ביוגרפיה מפורטת של שוקשין מאת אלכסיי ורלאמוב.

קישורים חיצוניים
----------------

* 

* אתר האינטרנט הרשמי של וסילי שוקשין

ויקישיתוף מדיה וקבצים בנושא **וסילי שוקשין** בוויקישיתוף

* וסילי שוקשין, במסד הנתונים הקולנועיים IMDb (באנגלית)
* וסילי שוקשין, באתר AllMovie (באנגלית)
* וסילי שוקשין, במסד הנתונים הקולנועיים KinoPoisk (ברוסית)
* וסילי שוקשין, באתר Discogs (באנגלית)
* סיפורי שוקשין (ברוסית)
* אתר מוזיאון שוקשין (ברוסית)
* וסילי שוקשין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277595005171
* BNE: XX1128799
* BnF: cb125558989 (data)
* GND: 118757776
* ISNI: 0000 0001 2095 8441
* LCCN: n81085744
* NKC: jn19981002483
* NLK: KAC201406361
* NLP: a0000001215473
* NTA: 068281633
* SELIBR: 211733
* SUDOC: 034849785
* VcBA: 495/285956
* VIAF: 29647630
* WorldCat: lccn-n81085744

 |
**ורד אבידן** (נולדה ב-17 באפריל 1983 בשם **ורד רגב**) היא שחקנית תיאטרון ישראלית, זמרת, קומיקאית, מנחה ויוצרת של טקסים ואירועים ברוח יהודית-ישראלית.

ביוגרפיה
--------

אבידן נולדה ב-17 באפריל 1983 וגדלה בנס ציונה, בנעוריה השתתפה בתחרות "קולות וצלילים" בניהולו של דוד קריבושי. שירתה בחיל חינוך בתפקיד מש"קית הוראה בבסיס מחו"ה אלון וכמפקדת ומדריכה בטירונות לעולים חדשים.

לאחר שירותה הצבאי למדה תיאטרון בקורס של "מכללת סמינר הקיבוצים" בהנחיית אברהם דנא, נועה לב, ושלומית אורן. כמו כן, הופיעה עם חומרים מקוריים – שירה ומערכונים – בערבי במה פתוחה ברחובות וב"צוותא" בתל אביב.

ב-2005 למדה משחק בתיאטרון החדר בהנהלת אמיר אוריין והצטרפה ל"סוף העולם בלוז" – מופע אלתורים קומי בבימוי רן אפלברג במסגרת "הקאמל קומדי קלאב".

בשנים 2006–2009 למדה בבית הספר למשחק של סמינר הקיבוצים. במהלך הלימודים זכתה במלגת הצטיינות בתחרות סצנות של בית הספר. בשנת 2012 למדה קורס חצי שנתי של משחק מול מצלמה אצל ניב רז ואולי שטרנברג בבית הספר למשחק "טכניקה".

בשנת 2010 הצטרפה לקבוצת התיאטרון לשינוי חברתי "משו משו" הפועלת בירושלים, ולקחה חלק בהצגותיה עד שנת 2014.

בשנת 2014 הצטרפה לארגון בינה - התנועה ליהדות חברתית כמנחה וכזמרת מובילה בקבלות שבת. בשנת 2017 יזמה ופיתחה, יחד עם אילה דקל ועידו אבידן, מגוון תוכניות מוזיקליות לבתי ספר העוסקות במועדי ישראל בראייה פלורליסטית, שוויונית ומודרנית.

בשנת 2018 החלה להנחות יחד עם בעלה טקסים ואירועים ברוח יהדות ישראלית, פלורליסטית ושוויונית.

בשנת 2019 זכתה בפרס הבמה לילדים ונוער 2018 לשחקנית המשנה, על תפקידה בהצגה "פרצוף חמוץ" בתיאטרון אורנה פורת, בבימויה של שירילי דשא.

החל משנת 2022 משחקת בסדרת הילדים "כראמל" בתפקיד סופי.

אבידן נשואה לעידו אבידן ואם לשניים, מתגוררת בקריית טבעון.

תפקידים נבחרים
--------------

### תיאטרון

* פטר והזאב, תיאטרון אורנה פורת (2008)
* כיתת יורים, תיאטרון הקאמרי (2009)
* בגדי המלך החדשים, תיאטרון אורנה פורת (2010)
* פסטיבל החיות, תיאטרון אורנה פורת (2013)
* מלך היער, תיאטרון גושן (2013)
* אמנית הרעב, פסטיבל תיאטרונטו (2013)
* (אל) תסתכלי עלי, תיאטרון הסימטה (2013)

### טלוויזיה

* כראמל (2022)

### מופעים

* הבלון האדום (2011) - זכה במקום השני בפסטיבל בת ים לתיאטרון ברחוב
* ווקה פיפל (2011)
* המופע של אניטה (2012 ואילך, בין השאר בפסטיבל עכו, פסטיבל בת ים, ליין אירועי רחוב "לך לעזה" בירושלים ועוד)
* מסע הדוד מקס - קריאה בתיאטרון הקאמרי (2013)
* לי לה לו עלינו - צוותא (2013)

פרסים
-----

* פרס הבמה לילדים ונוער לשחקנית המשנה (2018), על תפקידה בהצגה "פרצוף חמוץ" בתיאטרון אורנה פורת.

קישורים חיצוניים
----------------

* ורד אבידן, במסד הנתונים הקולנועיים IMDb (באנגלית)
* מרב יודילוביץ', התיאטרונטו: רעב, פוליטיקה ודת, באתר ynet, 29 במרץ 2013

הערות שוליים
------------

1. ↑  אודות, באתר תיאטרון משו משו.
2. ↑  (אל) תסתכלי עלי באתר תיאטרון הסמטה.
**ועדה לניהול שינויים** (באנגלית: **Change Advisory Board**) היא קבוצת אנשים המנהלת וסוקרת שינויים בסביבת המחשוב הארגונית.

צוות הוועדה מורכב ממנהלי מחלקות, צוותים טכניים ומשתמשי קצה המסייעים בהערכה ובתעדוף של שינויים שעתידים להתבצע בתהליך פיתוח תוכנה או בסביבת מחשוב.

חברי הוועדה צריכים להיבחר באופן סלקטיבי כדי להבטיח שהשינויים המבוקשים נבדקים ומוערכים ביסודיות מנקודת מבט טכנית ועסקית כאחד.

כינוס הוועדה לניהול שינויים הוא תהליך חשוב ונחוץ, המסייע בקבלת החלטות נכונות ובאיזון בין הצורך בשינוי לבין הצורך למזעור סיכונים שורשיים.

נהוג לכנס את הצוות לעיתים תכופות על מנת לסקור שינויים בולטים, לחתום על שינויים שאושרו ולדון בכל שינוי עתידי.

ראו גם
------

* ניהול סיכונים
* שינוי ארגוני
* ITIL

קישורים חיצוניים
----------------

* ניהול שינויים במערכות המידע - NIST 800-128, באתר NIST

הערות שוליים
------------

1. ↑  Change Advisory Board, itsm.certification.info
2. ↑  ManageEngine, Roles and responsibilities of CAB and ECAB, www.manageengine.com
3. ↑  What is Change Advisory Board (CAB)? - Freshservice, www.freshworks.com (באנגלית)
4. ↑
5. ↑  K. K. Tucker, What Is A Change Advisory Board (CAB)?, ‏2021-02-15 (באנגלית אמריקאית)
6. ↑  WalkMe Team, What Does the Change Advisory Board (CAB) Do?, The Change Management Blog, ‏2021-05-06 (באנגלית אמריקאית)
**חֲסִינוּת** היא מונח ביולוגי המתאר מצב שבו לגוף יש הגנות ביולוגיות מספקות בפני זיהום או חדירת מזהמים. לחסינות, שהיא פועל יוצא של פעילות מערכת החיסון, ישנם מרכיבים ספציפיים ולא ספציפיים. המרכיבים הלא-ספציפיים מתפקדים כיוצרי חיץ או מכשול לחדירת אובייקטים פתוגניים, או כאלמנטים המכחידים או נלחמים במגוון רחב של פתוגנים אלה. ייחודה של המערכת בכך שאינה ספציפית לגורם כלשהו (חיידק, נגיף, פטרייה או טפיל). חסינות ספציפית, או חסינות מסתגלת (אדפטיבית), היא חסינות שמסוגלת ללמוד לזהות מזהמים חדשים ולשפעל מערכת חיסונית ספציפית נגד מזהמים אלה.

חסינות אדפיטיבית נחלקת לעיתים קרובות לשני סוגים בהתאם לדרך שבה החסינות הושגה. חסינות טבעית מתרחשת כשהמפגש עם גורם המחלה אינו מכוון, ואילו חסינות מלאכותית או מכוונת מתרחשת כשהמפגש עם המזהם (או חלק ממנו) הוא מכוון - כפי שהדבר נעשה במקרה של חיסונים. כל אחת מהמערכות לעיל יכולה להתחלק הלאה בהתאם לדרך השגת החסינות. חסינות פסיבית היא יכולת חיסונית שהועברה לגוף באופן פסיבי (כמו למשל בהזרקה של נוגדנים או תאי T לבנים מתורמים זרים או מחלב אם). חסינות אקטיבית היא כזו שמתרחשת באופן אקטיבי בגוף עצמו, בתגובה למפגש עם אנטיגן. חסינות פסיבית היא קצרת טווח מטבעה, ופחות ספציפית מחסינות אקטיבית, שהיא ספציפית ביותר וארוכת טווח (לעיתים למשך כל החיים).

קישורים חיצוניים
----------------

ויקישיתוף מדיה וקבצים בנושא **חסינות** בוויקישיתוף
* חסינות רפואית, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541085205171
* BnF: cb11965293p (data)
* GND: 4120476-1
* LCCN: sh85064541
* NARA: 10637297
* NKC: ph137721

 |
**The Cosmos Rocks** הוא אלבום האולפן ה-16 של להקת הרוק הבריטית, קווין והיחיד ששוחרר יחד עם הזמר פול רוג'רס. האלבום יצא לאור ב-15 בספטמבר 2008 באירופה, ובארצות הברית ב-28 באוקטובר באותה שנה. האלבום כולל 14 שירים חדשים אשר נכתבו על ידי בריאן מיי, רוג'ר טיילור ופול רוג'רס. זהו האלבום הראשון עם חומר מוקלט חדש של קווין מאז Made in Heaven שיצא ב-1995. האלבום הגיע למקום החמישי בבריטניה ולמקום הראשון באסטוניה שם נשאר למשך 10 שבועות.

היסטוריה
--------

הלהקה נכנסה לאולפנים ב-2006, לאחר סיבוב ההופעות של ההרכב ב-2005 (אשר מתועד ב-Return of the Champions). ההרכב ביצע בהופעות שיר חדש שנקרא Take Love אשר לא יצא באלבום. במהלך סיבוב ההופעות של רוג'רס, כתב שניים מהשירים אשר נכנסו לאלבום Warboys ו-Voodoo. קווין כללו רק את הגיטריסט, בריאן מיי והמתופף, רוג'ר טיילור. הבסיסט, ג'ון דיקון עזב את הלהקה ואת עולם המוזיקה בכלל וסירב להשתתף בהופעות של קווין ופול רוג'רס. הסולן, פרדי מרקיורי, נפטר. הסינגל הראשון שיצא באלבום הוא, Say It's Not True שיצא תשעה חודשים לפני יציאת האלבום. הסינגל השני, C-lebrity יצא חמישה חודשים לפני האלבום ונכלל בפרק בתוכנית הטלוויזיה, Al Murray's Happy Hour (ששיר הפתיח של הסדרה הוא Don't Stop Me Now של קווין). האלבום יצא לציון 17 שנים למותו של פרדי מרקיורי ב-1991.

### רשימת השירים

כל השירים נכתבו על ידי קווין ופול רוג'רס

1. Cosmos Rockin' (רוג'ר טיילור)
2. Time to Shine (פול רוג'רס)
3. Still Burnin' (בריאן מיי)
4. Small (טיילור)
5. Warboys (רוג'רס)
6. Voodoo (רוג'רס)
7. Some Things That Glitter (מיי)
8. C-lebrity (טיילור)
9. Through the Night (רוג'רס)
10. Say It's Not True (טיילור)
11. Surf's Up... School's Out! (טיילור)
12. small reprise (טיילור)

### סגל

* בריאן מיי - גיטרה, גיטרת בס, שירה, קלידים, פסנתר
* פול רוג'רס - שירה, גיטרת בס, גיטרה, קלידים, מפוחית פה
* רוג'ר טיילור - תופים, כלי הקשה, שירה, קלידים

עם:

* טיילור הוקינס - שירה מלווה ב-C-lebrity

קישורים חיצוניים
----------------

* מידע על האלבום *The Cosmos Rocks* באתר MusicBrainz
* האלבום *The Cosmos Rocks* באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 54a819ac-f3d1-3de8-853b-4fb493870f25

 |
**חזירי מלחמה** הם חזירים, בעיקר חזירי בר, בהם השתמשו בשדה הקרב בעת העתיקה כאמצעי לחימה נגד פילי מלחמה.

היסטוריה
--------

במאה הראשונה לפני הספירה, כתב הסופר הרומאי לוקרטיוס שייתכן כי בני אדם ניסו להפעיל חיות טרף, כגון אריות או "חזירי בר" נגד האויב, אבל התוצאות היו הרות אסון. קיים תיעוד שבשנת 272 לפני הספירה השתמשו הרומאים בחזירי בר במלחמתם נגד פילי המלחמה של הטאראנטו. לפי אגדה הנכללת ביצירתו של פסאודו-קליסטנס,"רומן אלכסנדר", הקיסר המקדוני אלכסנדר הגדול למד על ה"נשק הסודי" הזה נגד פילי מלחמה מהשליט ההודי פורוס.

מפקד הצי והצבא הרומי, פליניוס הזקן, דיווח על כך ש"פילים מפחדים מהצווחה החלשה ביותר של החזיר". הסופר והמורה הרומי אליאן אישר כי פילים נבהלו מחזירים צווחים ומאיילים עם קרניים ודיווח כי הרומאים השתמשו בחזירים צווחים ובאיילים עם קרניים כדי להדוף את פילי המלחמה של פירוס בשנת 275 לפני הספירה. ההיסטוריון היווני-ביזנטי, פרוקופיוס בחיבורי "ההיסטוריה של המלחמות" כתב שמגני אדסה (אנ') תלו חזיר צווח מעל החומות כדי להפחיד ולגרש את הפיל היחיד בו השתמש חוסראו במצור על העיר, במאה השישית לספירה.

דיווחים היסטוריים על חזירי תבערה תועדו על ידי הסופר הצבאי היווני פוליאנוס ועל ידי אליאן. שני הכותבים דיווחו כי המצור שהטיל אנטיגונוס השני גונאטס על העיר מגארה בשנת 266 לפני הספירה נשבר כאשר תושבי העיר מרחו חזירים בזפת, בשמן, או בשרף, הדליקו אותם ושלחו אותם נגד פילי המלחמה של האויב. הפילים אחוזי האימה ברחו מהחזירים הצווחים שעלו בלהבות ורמסו למוות במנוסתם חיילים רבים של השליט המקדוני. מסופר שגונאטס דרש מאוחר יותר ממאמני הפילים שלו (מאהוטים) להחזיק חזיר בין הפילים כדי שהפילים יתרגלו אליו. המעשה הונצח במטבע ארד רומי מאותה תקופה, בו מוטבע פיל בצד אחד וחזיר בצד האחר.

חבר הפרלמנט הבריטי, רג'ינלד סקוט (אנ'), סיפר במאה השש עשרה על אימת הפילים מפני חזירים צווחים.

הערות שוליים
------------

1. ↑  Lucretius, *De Rerum Natura* 5.1298–1349
2. ↑  Alves, Romulo; Albuquerque, Ulysses (2017). *Ethnozoology: Animals in Our Lives*. London: Academic Press. p. 329.
3. ↑  Mayor 2005; Kistler 2007
4. ↑  Pliny the Elder, "Natural History" 8.9.27
5. ↑  Aelian, "On Animals" 1.38
6. ↑  Procopius, "History of the Wars" 8.14.30–43
7. ↑  Nossov, Konstantin (2012). *War Elephants*. Oxford: Osprey Publishing. p. 43.
8. ↑  Polyaenus, "Stratagems" 4.6.3
9. ↑  Aelian, "On Animals" 16.36
10. ↑  Harden, A. (2013). *Animals in the Classical World: Ethical Perspectives from Greek and Roman Texts* (באנגלית). Springer. p. 139.
11. ↑  Mayor, Adrienne (2014). "Chapter 17: Animals in Warfare". In Campbell, Gordon Lindsay (ed.). *The Oxford Handbook of Animals in Classical Thought and Life* (באנגלית). Oxford University Press. pp. 292–293.
12. ↑  Kistler, John (2007). *War Elephants*. Lincoln: University of Nebraska Press. p. 90.
13. ↑  Petersson, R. T. (1956). *Sir Kenelm Digby*. Harvard University Press.
**יהושע וַיסמן** (1931 - 18 ביולי 2019) היה משפטן ישראלי, שכיהן כפרופסור למשפטים באוניברסיטה העברית בירושלים, באוניברסיטת בר-אילן ובמרכז האקדמי למשפט ולעסקים. חתן פרס ישראל לחקר המשפט.

קורות חייו
----------

ויסמן נולד בירושלים בשנת 1931 למשפחה דתית, ולמד בבתי הספר הדתיים "גאולה" ו"מזרחי". עם פרוץ מלחמת העצמאות גויס לצה"ל ושימש קשר במבצע עובדה. בתום הלחימה השלים את לימודיו התיכוניים, וחזר להמשך שירות צבאי בחיל הקשר.

לאחר שחרורו מצה"ל החל ויסמן בלימודי משפטים באוניברסיטה העברית בירושלים, אותם סיים בהצטיינות בשנת 1954. עבודת הגמר שלו עסקה בנושא "הקיבוץ מבחינה משפטית", ובסיום לימודיו הוא שימש עוזר הוראה לפרופסור לדיני קניין אביגדור לבונטין. במקביל התמחה ויסמן במשרד עורכי דין, ונותר לעבוד בו כשלוש שנים. באותה עת הציעה לו הפקולטה למשפטים מלגה ללימודי דוקטורט באוניברסיטת לונדון (1958 – 1959). בתום שנת לימודים אחת התבקש לשוב לישראל וללמד את תחום דיני הקניין בשלוחת הפקולטה למשפטים של האוניברסיטה העברית בתל אביב (1961 – 1966). במהלך השנים הוא עסק בתחום זה, ומאוחר יותר גם בדיני זכויות יוצרים, גם באוניברסיטת בר-אילן (1971 – 2000) ובמרכז האקדמי למשפט ולעסקים ברמת גן (1998 – 2006).

את התואר השלישי סיים בשנת 1963, ועד פרישתו לגמלאות בשנת 1998 שימש פרופסור בפקולטה למשפטים של האוניברסיטה העברית. בשנים 1981 – 1984 היה דיקן הפקולטה, וכן שימש ויסמן יושב ראש ועדת המינויים באוניברסיטה לסגל הבכיר (1979 – 1981), ויושב ראש ועדת המשמעת לעובדים אקדמיים (1989 – 1991).

ויסמן היה מראשוני המרצים לדיני קניין במדינת ישראל, לאחר שדינים אלו שונו בשנת 1969 מהמשפט העות'מאני ומהמשפט האנגלי עליו הסתמכו. חוק המקרקעין (1969) היווה ציון דרך במגמת שינוי זו, ובהליך חקיקתו היה מעורב ויסמן. על בסיס שינויים אלו בדיני הקניין פורסמו שני ספריו: "דיני קניין: חלק כללי" (1993) ו"דיני קניין: בעלות ושיתוף" (1997). בתחום דיני הקניין הרוחני – זכויות יוצרים – עדכן ויסמן את פרק זכויות היוצרים בישראל במשך מספר שנים, בספר המפרט דינים אלו במדינות העולם "International Copyright: Law and Practice". כמו כן הוא נמנה בין יוזמי הקמת האגודה הישראלית לזכויות יוצרים ובשנים 1991 – 1996 היה חבר מועצת הארגון הבינלאומי לזכויות יוצרים.

לאורך השנים עמד ויסמן בראשות ועדות מקצועיות במשרד המשפטים, מהן לרפורמה בדיני המשכון ולניסוח הצעת חוק זכויות יוצרים, והיה חבר בוועדה לעריכת קודיפיקציה של המשפט הפרטי. ויסמן היה מרצה במכון להשתלמות שופטים ובמכון להשתלמות עורכי דין ושימש חבר מערכת בכתב העת "The Israel Law Review".

בשנת 2001 הוענק לוויסמן פרס ישראל לחקר המשפט.

ב-2007 הוענק לו תואר יקיר ירושלים.

ויסמן נפטר ב-18 ביולי 2019. הותיר אחריו אישה - גלוריה, שהייתה ראש תחום החקיקה של המשפט הפלילי במשרד המשפטים, ושלושה ילדים.

קישורים חיצוניים
----------------

* פרופ' יהושע ויסמן, באתר פרס ישראל
* יהושע ויסמן באתר הפקולטה למשפטים של האוניברסיטה העברית
* יהושע ויסמן, ‏על "מצוות עשה" ועל "מצוות לא תעשה" בכתיבת פסקי דין, **עלי משפט** ט', תשע"א

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286604305171
* GND: 1049468317
* LCCN: nr93049669
* SUDOC: 243868103
* VIAF: 49105350
* WorldCat: lccn-nr93049669

 |
סערת אבק מתקרבת לסטארטפורד, טקסס, ב-1935
ציוד חקלאי קבור מתחת לחול בעיירה דאלאס שבדקוטה הדרומית, 13 במאי 1936
התמונה "אם נודדת" מאת דורותיאה לאנג. התמונה מייצגת קוטפי אפונה מרוששים בקליפורניה, ומתרכזת באם לשבעה ילדים, בת 32, בקליפורניה, במרץ 1936. האישה בתמונה היא פלורנס אוונס תומפסון, חקלאית, שגרה באופן זמני במחנה הפועלים החקלאיים עד שידידה וילדיה יגיעו ויסייעו לה לתקן את מכוניתה. לימים, התמונה הפכה לסמל התקופה.
**אגן האבק** (באנגלית: **Dust Bowl**) הוא כינוי לשורה של סופות אבק שהתחוללו במרכז ארצות הברית וקנדה החל מ-1931 עד 1939, שנים המוכרות גם בכינוי **"שנות השלושים המלוכלכות"** (The Dirty Thirties), ושבמהלכן נגרם משבר סביבתי, כלכלי וחברתי חמור. שילוב של בצורת קשה עם מספר פרקטיקות חקלאיות לא תקינות במשך כמה עשורים, כגון חישוף הקרקע מעשבים לצורך חריש של שדות חיטה, ורעיית יתר, גרם לסחיפת קרקע חמורה באזור המישורים הגדולים. האדמה הפורייה התייבשה והפכה לאבק אשר עף מזרחה, בעיקר בצורה של עננים שחורים גדולים. לעיתים, העננים השחירו את השמיים על פני שטח עצום שהשתרע עד שיקגו. רוב הקרקע נסחפה אל תוך האוקיינוס האטלנטי.

האסון הסביבתי גרם לגל עזיבה עצום של תושבים מטקסס, ארקנסו, אוקלהומה, והאזורים סביב המישורים הגדולים, ולמעלה מחצי מיליון אמריקאים נותרו ללא קורת גג. רבים מהם היגרו מערבה בחיפוש אחר עבודה.

הבצורת, סופות האבק ונטישת השדות והחוות, היוו מכה קשה למדינות החקלאיות במרכז ארצות הברית ובקנדה, אשר סבלו כבר מהשפל הגדול. אגן האבק הוא דוגמה מוחשית לעוצמה שיכולה להיות לתהליכי מדבור, כמו גם לתהליכים של שינויי אקלים.

ב-14 באפריל 1935, שנודע אחר כך כ"יום ראשון השחור", התרחשה אחת מה"סופות השחורות" הקשות ביותר באגן האבק, וגרמה לנזק נרחב, תוך שהיא הופכת את היום ללילה. עדי ראייה סיפרו כי בחלק מהזמן לא יכלו לראות למרחק של יותר ממטר וחצי.

במשך 100 הימים הראשונים לשלטונו של פרנקלין דלאנו רוזוולט, הוכנו תוכניות ממשלתיות להשבת היציבות האקולוגית לאזור. ממשלת ארצות הברית הקימה את "מנהל ההתיישבות" שלימים הפך למנהלת החקלאות האמריקאית.

בתרבות
------

ב-13 במאי 1936 צולמה בעיירה דאלאס שבדקוטה הדרומית אחת מן התמונות הידועות מתקופה זו. התמונה המחישה את גורלם המר של תושבי האזור שנפגעו. לא נותרו להם אדמות לעיבוד, כל היבולים נקברו ולא נותר להם מה לאכול. גם הציוד החקלאי אבד. 

המשבר האנושי תועד על ידי צלמים מטעם מנהלת החקלאות האמריקאית, מפורסמת ביותר מבין צלמים אלו היא
דורותיאה לאנג.

על התקופה כתב הסופר ג'ון סטיינבק את ספרו זוכה פרס פוליצר, ענבי זעם. גם הסופרת כריסטין האנה מתארת בספרה "ארבע הרוחות" את אסונם של החקלאים בטקסס.

קישורים חיצוניים
----------------

ויקישיתוף מדיה וקבצים בנושא **אגן האבק** בוויקישיתוף
* יום ראשון השחור, 14 באפריל 1935, דודג' סיטי, קנזס
* אגן האבק, באתר אנציקלופדיה בריטניקה (באנגלית)

הערות שוליים
------------

1. ↑  יש המתרגמים לעברית "קערת האבק".
2. ↑  NASA Explains "Dust Bowl" Drought
3. ↑  James Gregory Interview

המחוזות שהושפעו מסופות האבק, לפי חומרת ההשפעה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542245005171
* BnF: cb15092668g (data)
* LCCN: sh2003003074
* NARA: 10637227
* SUDOC: 102416478

 |
**ורנה פלטון** (באנגלית: **Verna Felton**; ‏20 ביולי 1890 - 14 בדצמבר 1966) הייתה שחקנית ומדבבת אמריקנית המוכרת בעיקר מדיבוב בסרטי חברת וולט דיסני.

ביוגרפיה
--------

פלטון נולדה בקליפורניה. עבדה רבות ברדיו והייתה ידועה בזכות השתתפותה בתוכניות הרדיו של רד סקלטון, אבוט וקוסטלו ובתוכנית של ג'ק בני. מאוחר יותר הופיעה בתפקידי אורח חוזרים בתוכנית של ריי בולג'ר ובתוכנית אני אוהב את לוסי. לאחר שגילמה את דמותה של הילה קרוקר בתסכית רדיו, בשנים 1954–1959 המשיכה לגלם תפקיד זה בסדרת הטלוויזיה "כלת דצמבר", עליו הייתה מועמדת פעמיים לפרס אמי, ולאחר מכן בספין אוף לסדרה "פיט וגלדיס". בשנות הארבעים השתתפה במספר סרטי קולנוע.

פלטון דיבבה דמויות רבות עבור חברת וולט דיסני ונתנה את קולה לסרטים "דמבו הפיל המעופף" (בתפקיד הפילה המנהיגה ומרת ג'מבו), "סינדרלה" (בתפקיד הפיה), "עליסה בארץ הפלאות" (בתפקיד מלכת הלבבות), "היפהפייה והיחפן" (בתפקיד דודה שרה), "היפהפייה הנרדמת" (בתפקיד פלורה) ו"ספר הג'ונגל" (בתפקיד הפילה ויניפרד). בין השנים 1960 ו-1964 תרמה את קולה לסדרת הטלוויזיה המצוירת "משפחת קדמוני" בדמות פרל סלאגהופל, אמה של וילמה קדמוני.

ב-1955 שיחקה בסרט "פיקניק" לצד ויליאם הולדן וקים נובאק.

פלטון הייתה נשואה משנת 1923 לשחקן והמדבב לי מילאר עד מותו בשנת 1941, ונולד להם בן אחד. היא נפטרה בשנת 1966 לאחר שבץ והונצחה בשדרת הכוכבים של הוליווד.

קישורים חיצוניים
----------------

ויקישיתוף מדיה וקבצים בנושא **ורנה פלטון** בוויקישיתוף

* ורנה פלטון, במסד הנתונים הקולנועיים IMDb (באנגלית)
* ורנה פלטון, באתר AllMovie (באנגלית)
* ורנה פלטון, במסד הנתונים הקולנועיים KinoPoisk (ברוסית)
* ורנה פלטון, באתר MusicBrainz (באנגלית)
* ורנה פלטון, באתר Discogs (באנגלית)
* ורנה פלטון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007454956805171
* BnF: cb17079259z (data)
* GND: 134866681
* ISNI: 0000 0000 5550 8558
* LCCN: n78080696
* MusicBrainz: 9d053b32-5de6-4d1a-9ce2-d01fe74ff5f1
* NLK: KAC2020O8921
* NLP: a0000002989440
* SNAC: w6rj83jm
* VIAF: 23404986
* WorldCat: lccn-n78080696

 |
**ז'אן ויגו** (בצרפתית: **Jean Vigo**;‏ 26 באפריל 1905 – 5 באוקטובר 1934) היה במאי קולנוע צרפתי שמת בדמי ימיו, שסייע ליסד את הריאליזם הפואטי בקולנוע בשנות השלושים ונהפך לאחר מותו למשפיע מאוד על הגל החדש בקולנוע הצרפתי בשנות ה-50 המאוחרות ובשנות השישים המוקדמות.

קורות חייו
----------

ויגו נולד לאמילי קלרו ולאנרכיסט הצבאי הבולט יוג'ין בונוונטר דה ויגו (שאימץ את השם מיגל אלמרידה - האנגרמה של "y'a la merde" המתורגם כ"הנה חרא"). הרבה מילדותו הוא היה במנוסה עם הוריו. אביו נחנק למוות בכלא פרסנה בלילה של 13 באוגוסט 1917. כנראה שהיה זה מעשה השלטונות, היות שאלמרידה ביקש מוקדם יותר באותו היום להיפגש עם עורך דין, שאמור היה לראותו למחרת. ויגו הצעיר נשלח לפתע לפנימיה תחת שם בדוי, ז'אן סלה, על מנת להסוות את זהותו.

ויגו נישא ונולדה לו בת ב-1931. הוא מת מסיבוכים של שחפת, בה לקה שמונה שנים מוקדם יותר.

הוא נודע בשל שני סרטים חשובים ביותר שהשפיעו בצורה משמעותית על התפתחות הקולנוע בצרפת ובעולם בכלל: אפס בהתנהגות (1933) ול'אטאלנט (1934). הוא אף עשה שני סרטים נוספים "A propos de Nice"‏ (1929), סרט חתרני ביותר מתקופת הקולנוע האילם הבוחן את אי ההגינות בחברה בניס בשנות העשרים והסרט Taris, roi de l'eau ‏(1931), סרט אלגנטי על השחיין ז'אן טריס.

סרטיו תוארו על ידי כמה ובוודאי על ידי רשויות פוליטיות בת זמנו כלא פטריוטיים והם צונזרו בצורה משמעותית על ידי הממשלה הצרפתית. הם האריכו ימים יותר מאלה שמתחו עליהם ביקורת, ול'אטאלנט נבחר בסקר של Sight & Sound's משנת 1962 כסרט העשירי בטיבו בכל הזמנים וכשישי בטיבו בשנת 1992.

על שמו ניתן מדי שנה הפרס היוקרתי Prix Jean Vigo.

קישורים חיצוניים
----------------

ויקישיתוף מדיה וקבצים בנושא **ז'אן ויגו** בוויקישיתוף

* ז'אן ויגו, במסד הנתונים הקולנועיים IMDb (באנגלית)
* ז'אן ויגו, באתר AllMovie (באנגלית)
* ז'אן ויגו, במסד הנתונים הקולנועיים KinoPoisk (ברוסית)
* מתוך Senses of cinema: Great Directors Critical Database
* עמודו של ז'אן ויגו
* פסטיבל הסרטים הבינלאומי של פונטו דה ויסטה
* ז'אן ויגו, באתר אנציקלופדיה בריטניקה (באנגלית)
* ז'אן ויגו, באתר "Find a Grave" (באנגלית)

הערות שוליים
------------

1. ↑  ז'אן ויגו באתר www.recollectionbooks.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007443956005171
* BIBSYS: 90834384
* BNC: 000045969
* BNE: XX1474003
* BnF: cb121201369 (data)
* CiNii: DA13942933
* GND: 118804510
* ICCU: RAVV089647
* ISNI: 0000 0001 0905 4468
* LCCN: n80014990
* NKC: xx0160665
* NLA: 35582012
* NLK: KAC201228856
* NLP: a0000002359637
* NTA: 071416927
* RERO: 02-A003942287
* SELIBR: 228300
* SNAC: w605821v
* SUDOC: 029612047
* Trove: 1003271
* ULAN: 500451117
* VIAF: 59115995
* WorldCat: lccn-n80014990

 |
**קרול אלט** (באנגלית: **Carol Alt**; נולדה ב-1 בדצמבר 1960) היא דוגמנית ושחקנית אמריקאית.

ביוגרפיה
--------

אלט נולדה בניו יורק, אמה מוריאל הייתה עובדת חברת תעופה ודוגמנית לשעבר ושתי אחיותיה הן הדוגמניות כריסטיאן וקארן אלט ובנוסף יש לה גם אח. היא התחילה לדגמן בגיל 18 במהלך חופשת הקיץ על מנת לחסוך כסף ללימודים באוניברסיטה.

ב-1979 הופיעה על שער המגזין הרפרס בזאר והתפרסמה שהייתה דוגמנית השער של גיליון בגדי הים של ספורטס אילוסטרייטד ובמהלך שנות ה-80 הופיעה על יותר מ-500 שערי מגזינים והייתה אחת הדוגמניות הידועות בעולם ובנוסף כונתה "הפנים" על ידי אנשי מגזין לייף.

היא הובילה את הקמפיינים של חברת הקוסמטיקה קאבר גירל ופפסי דיאט ושיחקה במספר גדול של סרטים אמריקאים ואיטלקיים.

בשנת 2008 אלט הייתה מתמודדת בעונת הידוענים של התוכנית "המתמחה" של דונלד טראמפ (בעבר גם הועסקה בסוכנות הדוגמנות שלו "טראמפ מודל") ובגרסה האיטלקית של "רוקדים עם כוכבים", היא טבעונית וכתבה שני ספרים אודות קידום תזונה זו, היא גם התראיינה בפרק של הסדרה התיעודית "סיפורי הוליווד" בפרק העוסק בדוגמניות על.

היא מבעלי מניות המיעוט בקבוצת ההוקי קרח החדשה בליגת ה-NHL, וגאס גולדן נייטס.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קרול אלט** |
| ויקישיתוף תמונות ומדיה בוויקישיתוף: **קרול אלט** |

* 

* אתר האינטרנט הרשמי של קרול אלט
* קרול אלט, ברשת החברתית פייסבוק

* קרול אלט, ברשת החברתית אקס (טוויטר)

* קרול אלט, ברשת החברתית אינסטגרם

* קרול אלט, ברשת החברתית Goodreads

* קרול אלט, במסד הנתונים הקולנועיים IMDb (באנגלית)

* קרול אלט, באתר AllMovie (באנגלית)

* קרול אלט, באתר Rotten Tomatoes (באנגלית)

* קרול אלט, במסד הנתונים הקולנועיים KinoPoisk (ברוסית)

* קרול אלט, באתר Discogs (באנגלית)

הערות שוליים
------------

1. ↑  REPORT: GRONKOWSKI, RECCHI MINORITY OWNERS OF VEGAS NHL TEAM, ‏csnne.com, ‏23 בנובמבר 2016

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14149361x (data)
* ISNI: 0000 0000 7840 7282
* LCCN: no2002066639
* NKC: xx0218378
* VIAF: 53820738
* WorldCat: lccn-no2002066639

 |
**קרול לינלי** (אנגלית: **Carol Lynley**; ‏ 13 בפברואר 1942 – 3 בספטמבר 2019) הייתה שחקנית קולנוע וטלוויזיה אמריקאית.

קורות חיים
----------

היא נולדה בשם קרול אן ג'ונס. הוריה התגרשו כשהייתה ילדה ואמה עבדה כמלצרית עד שניא החלה להופיע כדוגמנית ילדה ואחר כך כבוגרת ותמכה בה.

ב-1958 הופיעה בהצלחה בברודוויי התפקיד ראשי במחזה "הנוער בג'ינס" (Blue Denim) בתור נערה הנכנסת להיריון מחוץ לנישואין ומתחבטת לעבור הפלה.. על משחקה היא זכתה ב-Theatre World Award כשחקנית מבטיחה ביותר. בעקבות זה הוחתמה על חוזה לשבע שנים בחרת פוקס המאה ה-20.

ב-1959 שיחקה בגרסה הקולנועית של המחזה ביחד עם ברנדון דה ווילד והייתה מועמדת לפרס גלובוס הזהב לשחקנית חדשה ומבטיחה ביותר.

ב-1961 שיחקה במערבון "השקיעה האחרונה" לצידם של רוק הדסון וקירק דאגלס.

ב-1962 שיחקה בסרט "החשפנית" החשפנית לצידה של ג'ואן וודוורד.

ב-1963 שיחקהע בסרטו של אוטו פרמינגר "הקרדינל" לצידו של טום טריון. באותה שנה שיחקה ב"דירת התשוקות" לצידו של ג'ק למון.

ב-1965 שיחקה בסרט "הארלו", באותה שנה הופק סרט דומה שהצליח יותר בכיכובה של קרול בייקר. באותה שנה שיחקה במותחן "באני לייק נעדרת" לצידו של לורנס אוליבייה.

ב-1972 הופיעה בסרט האסונות "הרפתקה בפוסידון" בתור זמרת. השיר "הבוקר שאחרי" שאותו "שרה" בדיבובה של רנה ארמנד, זכה בפרס אוסקר לשיר המקורי הטוב ביותר.

ב-2006 פרשה מהופעות.

לינלי הופיעה גם בתוכניות טלוויזיה כמו: אלפרד היצ'קוק מגיש, "קוז'אק", הוואי חמש-אפס, המלאכיות של צ'רלי, "אי החלומות" ועוד.

משפחה
-----

היא נישאה לפובליציסט מייקל סלסמן ב-1960 ונולדה להם בת אחת, ג'יל. הם התגרשו ב-1964.

מוות
----

היא מתה בביתה ב־3 בספטמבר 2019 בגיל 77 מהתקף לב.

פילמוגרפיה חלקית
----------------

* האור ביער (1958)
* הנוער בג'ינס (1959)
* השקיעה האחרונה (1961)
* בחזרה לפייטון פלייס (1961)
* החשפנית (1962)
* הקרדינל (1963)
* דירת התשוקות (1963)
* The Pleasure Seekers ‏(1964)
* "הארלו" (1965)
* באני לייק נעדרת (1965)
* הרפתקה בפוסידון (1972)

קישורים חיצוניים
----------------

* קרול לינלי, במסד הנתונים הקולנועיים IMDb (באנגלית)
* קרול לינלי, באתר AllMovie (באנגלית)
* קרול לינלי, באתר Rotten Tomatoes (באנגלית)
* קרול לינלי, במסד הנתונים הקולנועיים KinoPoisk (ברוסית)
* קרול לינלי, באתר MusicBrainz (באנגלית)
* ויקישיתוף מדיה וקבצים בנושא **קרול לינלי** בוויקישיתוף
* קרול לינלי, באתר TCM
* קרול לינלי, באתר Internet Broadway Database
* קרול לינלי, באתר find a grave
* סרטון קצר על קרוב לינלי, באתר יוטיוב
* קרול לינלי ב"הרפתקה בפוסידון", באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1558984
* BnF: cb14201251r (data)
* CANTIC: a11065448
* GND: 1068638974
* ISNI: 0000 0000 5935 578X
* LCCN: n95004609
* MusicBrainz: 3edf650d-c654-441f-b425-28d71886d156
* NTA: 108779599
* SNAC: w66z23jh
* SUDOC: 081869541
* VIAF: 26303120
* WorldCat: lccn-n95004609

 |
**סקוויה קפיטל** (באנגלית: **Intermediate Capital Group**) היא קרן השקעות פרטיות אמריקאית, שמתמחה בתחום היי-טק ומשקיעה בחברות הזנק. בשנת 2019 ההשקעות הגיעו למעל מיליארד דולר בחברות שונות מהם 475 מיליון $ בארצות הברית, 370 מיליון בסין ו-227 מיליון בישראל.

החברה פועלת כחברת LLC - שותפים מוגבלים מעבירים כסף לקרן, ומנהלי הקרן משקיעים את הסכומים בחברות שונות.

היסטוריה
--------

החברה הוקמה בשנת 1972 על ידי דון ולנטין בקליפורניה. בשנת 1974 היא החלה לפעול ובשנת 1975 השקיעה בחברת אטארי. בשנת 1978 הקרן הייתה בין הראשונות שתמכה באפל.

בשנת 1978, דוג לאונה ומייקל מוריץ נכנסו לתפקידי מפתח של החברה. בשנת 1999 הוקמה קרן מיוחדת להשקעות בישראל. בהמשך הוקמו חברות בת להשקעה בהודו ובסין.

הקרן "סקוויה ישראל" השקיעה בישראל בחברות רבות ותמכה במכירתם. בשנת 2016 הקרן נסגרה ומאז סקוויה קפיטל פעולת בארץ ישירות מארצות הברית.

בין החברות בהן השקיעה הקרן בשלבים הראשונים היו סיסקו מערכות, גוגל, PayPal, יוטיוב, וואטסאפ וחברות נוספות רבות. לעומת זאת, טוויטר ופייסבוק סורבו על ידי מנהלי הקרן. בשנת 2016 קרן השקיעה בחברה של אנקיטי בוס שגדלה תוך זמן קצר לחברה בשווי של כ-מיליארד דולר. בשנת 2017, הקרן השקיעה 100 מיליון דולר בחברת Zoom Video Communications ועשרות מיליוני $ ב-Qualtrics.

בשנת 2020 צוין שסקוויה קפיטל השקיעה ב-20% מהחברות שהגיעו לרמה של יוניקורן. בשנת 2021 הוחלט לעבור למודל עסקי חדש.

קישורים חיצוניים
----------------

* 

* אתר האינטרנט הרשמי של Sequoia Capital (באנגלית)
* Sequoia Capital, ברשת החברתית אקס (טוויטר)

הערות שוליים
------------

1. ↑  Sequoia Capital raises more than $1 billion for startups, Fortune (באנגלית)
2. ↑  מאיר אורבך, סוף עידן בהייטק: סקויה ישראל לא תגייס קרן חדשה, באתר כלכליסט, 26 בספטמבר 2016
3. ↑  Hurun Report - Info - Hurun Global Unicorn Index 2020, www.hurun.net
4. ↑  אתר למנויים בלבד עמרי זרחוביץ', המהפכה של סקויה: האם מודל קרנות ההון סיכון בדרך להיעלם?, באתר TheMarker‏, 27 באוקטובר 2021